laion/Wikipedia-Exotic huggingface dataset:
Nõmme (täpsustus)

Nõmme on mitme koha nimi Eestis. Nõmme, Tallinna ajalooline osa, endine linn Nõmme linnaosa, Tallinna halduslik linnaosa Nõmme asum Tallinnas Nõmme linnaosas Nõmme, küla Hiiu maakonnas Hiiumaa vallas Nõmme, küla Jõgeva maakonnas Mustvee vallas Nõmme, küla Lääne maakonnas Haapsalu linnas Nõmme, küla Lääne maakonnas Lääne-Nigula vallas Nõmme, küla Lääne-Virumaal Väike-Maarja vallas Nõmme, küla Pärnu maakonnas Lääneranna vallas Nõmme, küla Raplamaal Rapla vallas Nõmme, küla Saare maakonnas Saaremaa vallas Nõmme endine küla Raplamaal Märjamaa vallas Nõmme endine küla Virumaal Undla vallas Nõmme oli Hiiumaa vallas asuva (ja varem Pühalepa vallas asunud) Kärdla-Nõmme küla nimi kuni 2017. aastani Nõmme oli Saaremaa vallas asuva (ja varem Lääne-Saare vallas asunud) Liivanõmme küla nimi kuni 2017. aastani Nõmme oli Saaremaa vallas asuva (ja varem Laimjala vallas asunud) Nõmjala küla nimi kuni 2017. aastani Nõmme oli Hiiumaa vallas asuva (ja varem Hiiu vallas asunud) Reigi-Nõmme küla nimi kuni 2017. aastani Nõmme (restoran) Nõmmeküla Kilingi-Nõmme, linn Pärnu maakonnas Kohtla-Nõmme vald Ida-Viru maakonnas Kuusiku-Nõmme, küla Rapla vallas Mustla-Nõmme, küla Paide linnas Nõmme mõis Nõmme tee ― tänav Tallinnas Kristiine ja Mustamäe linnaosas
Oguni osariik

Oguni osariik on 1. järgu haldusüksus (osariik) Nigeerias. Asub riigi edelaosas ja piirneb läänes Beniniga. Osariiki läbib Oguni jõgi. Oguni osariik moodustati 1976. aastal. Osariik jaguneb 20 kohaliku omavalitsuse üksuseks. Osariigivalitsus
Oyo osariik

Oyo osariik (joruba Ìpínlẹ̀ Ọ̀yọ́) on 1. järgu haldusüksus (osariik) Nigeerias. Asub riigi edelaosas ja piirneb läänes Beniniga. Oyo osariik moodustati 1976. aastal. 1991 eraldati osariigist Osuni osariik. Osariik jaguneb 32 kohaliku omavalitsuse üksuseks. Valdav osa elanikest on jorubad. Oyo kuningriik Osariigivalitsus
Osuni osariik

Osuni osariik (joruba Ìpínlẹ̀ Ọ̀ṣun) on 1. järgu haldusüksus (osariik) Nigeerias. Asub riigi edelaosas. Osuni osariik moodustati 1991 Oyo osariigi idaosast. Osariik sai nime Osuni jõe järgi. Osariik jaguneb 30 kohaliku omavalitsuse üksuseks. Valdav osa elanikest on jorubad. Osariigivalitsus
Kwara osariik

Kwara osariik on 1. järgu haldusüksus (osariik) Nigeerias. Asub riigi lääneosas ja piirneb läänes Beniniga. Kwara osariik moodustati 1967. aastal. 1991 eraldati osariigist Kogi osariik ja osa territooriumist liideti Nigeri osariigiga. Osariik jaguneb 16 kohaliku omavalitsuse üksuseks. Valdav osa elanikest on jorubad. Osariigivalitsus
Ondo osariik

Ondo osariik (joruba Ìpínlẹ̀ Òndó) on 1. järgu haldusüksus (osariik) Nigeerias. Ondo osariik moodustati 1976. aastal. 1996 eraldati osariigist Ekiti osariik. Osariik jaguneb 18 kohaliku omavalitsuse üksuseks. Valdav osa elanikest on jorubad. Osariigivalitsus
Andres Kraas

Andres Kraas (sündinud 7. juunil 1956 Tallinnas) on ajaloolane, kunstiajaloolane, kolumnist ja ajakirjanik. Ta õppis aastatel 1980–1985 Tartu Ülikooli ajalooteaduskonnas, mille lõpetas ajaloo ja kunstiajaloo erialal, spetsialiseerumisega arhitektuuriajaloole. Seejärel töötas ajakirjanikuna Eesti Raadios ja ajalooõpetajana. 1980. aastate lõpul emigreerus Rootsi, kus elas Stockholmis ja töötas põhiliselt Raadio Vaba Euroopa korrespondendina. 1992. aastal naasis ta Eestisse ning osales poliitikas, kandideerides Riigikogu VII ja VIII koosseisu valimistel Eesti Rahvusliku Sõltumatuse Partei ja Eesti Rahvuslaste Keskliidu (ERKL) nimekirjas ning oli ERKL-i aseesimees ja esimees. 1995. aastal kolis USA-sse, elas 10 aastat New Yorgis, kus õppis turundust ja kommunikatsiooni, töötades mh mänedžerina ettevõttes Borders & Broders, books & music. 2005. aastast elab ta Eestis, tegutsedes kultuuri, hariduse, meedia, kommunikatsiooni, turunduse, turismi ja kinnisvara alal. Eesti Raadio – mittekoosseisuline autor ja saatejuht Westholmi ja Tabasalu Gümnaasium – direktori asetäitja, ajaloo ja kunstiajaloo õpetaja Raadio Vaba Euroopa – Stockholmi korrespondent Holiday Inn Midtown, NYC – manager Borders Wall Street Books & Music, NYC – manager TEA Kirjastus – turunduse ja PR-direktor Arco Vara – turunduse ja kommunikatsiooni direktor Tööinspektsioon – teabeosakonna juhataja/Euroopa Tööohutuse ja Töötervishoiu Agentuuri Eesti ambassadöör Kraas Consult OÜ – juhatuse liiga SA Eesti Kaevandusmuuseum – direktor, juhatuse liige Rahvusvaheline Muuseumide Nõukogu (International Council of Museums) liige Center Kinnisvaragrupp OÜ – ekspert-nõustaja, maakler Tallinna Laagna Gümnaasium - ajaloo, ühiskonnaõpetuse ja filosoofia õpetaja Tema kirjutisi, teadusartikleid ja kommentaare on ilmunud väljaannetes Muinsuskaitse aastaraamat 2015, Eesti Ekspress, Postimees, Äripäev, Õhtuleht, Pulss 2014, Stockholmi Eesti Päevaleht, Vaba Eesti Sõna, Meie Elu, Rahvuslik Kontakt 1989-1992, Usk ja Elu, Eesti Apostlik-Õigeusu Kirik 1990 jm. Eesti Muinsuskaitse Seltsi, Tallinna Ühenduse aseesimees 1988-89 Eesti Ameerika Kaubandus- ja Tööstuskoda, asutajaliige Korp! Fraternitas Estica, vilistlane Püha Birgitta Ordu Pirita klooster/Palverännutee, vabatahtlik töö "Muinsuskaitse aastaraamat" (PDF). Muinsuskaitseamet. 2015. Originaali (PDF) arhiivikoopia seisuga 30. detsember 2023. Vaadatud 30. detsembril 2023.
Georg Erich Põld

Georg Erich Põld (varem Jüri Põld; sündinud 29. juulil 1952 Kuressaares) on Eesti poliitik ja sporditegelane. Ta oli Eesti NSV Ülemnõukogu, Eesti Vabariigi Ülemnõukogu ja VII Riigikogu liige ning VIII Riigikogu asendusliige. 1982. aastal lõpetas Põld Tallinna Polütehnilise Instituudi tööstuse juhtimise ja planeerimise erialal. Ta oli Reformierakonna (ja selle eelkäija Eesti Liberaaldemokraatliku Partei) liige 09.03.1990–14.06.2013. 1974–1976 ja 1982–1986 oli Põld Kingissepa rajooni Rahvasaadikute Nõukogu liige. 1990–1992 oli ta Eesti Kongressi ja Eesti NSV Ülemnõukogu liige. 1992–1995 kulus ta Riigikogu VII koosseisu ning 1995–1996 oli ta Riigikogu VIII koosseisu asendusliige. 1995. aastal oli ta vastu Aleksander Einselni vabastamisele kaitseväe juhataja ametist. 1996. aastal esitas Põld minister Andrus Öövelile arupärimise tema personalipoliitika kohta nelja inimese asjus. Need olid: Eesti NSV viimase siseministri asetäitja, miilitsa kindralmajor Arved Jaaska; ministeeriumi asekantsler, endine NSV Liidu kindralstaabi kümnenda osakonna polkovnik Elvo Priks; Nõukogude armee kindralstaabi luurepeavalitsuse koolis õppinud Aadu Lee; kaitseministeeriumi kantsler Robert Lepikson, kelle lahkumisavaldust Öövel ei olnud kinnitanud. 1996. aastal väitis Postimees, et 1995–1996 soovis Jüri Põld erastada Tallinnas aadressil Koidula 3 asuvat 113-ruutmeetrist pinda, mis erastati tööandja eluruumi staatuse kaudu peaminister Tiit Vähi abile Peeter Jakovlevile. Vähi valitsuse korteritehingute asjus algatati hiljem kriminaalasi. 1998. aastast on Põld Eesti Karate Föderatsiooni juhatuse liige. 2004–2008 oli ta Eesti Olümpiakomitee karatetreenerite ning aastast 2008 on ta karate-, kobudo- ja iaidotreenerite kutsekomisjoni esimees. 2002. ja 2008. aastal oli Põld karate Euroopa meistrivõistluste korralduskomitee aseesimees. Aastatel 1999–2011 oli ta Karateföderatsiooni peasekretär. Põld on toimetanud 2006. aastal ilmunud õpiku "Karate". Ta on abielus ja tal on viis last. 2002 Riigivapi V klassi teenetemärk 2006 Riigivapi III klassi teenetemärk "Jüri Põld", artikkel ESBL-is "Äriregistri teabesüsteem: PÕLD, Georg Erich". Originaali arhiivikoopia seisuga 4. märts 2016. Vaadatud 4. mai 2015. "Tiit Vähi valitsuse ja Riigikogu 2. koosseisu kuritegu eesti rahva vastu" Epp Alatalu "Riigikogu liikmed uurivad kaitseministri personalipoliitikat" Postimees, 23.01.1996 Enno Tammer "Revisjonikomisjon taunib korteritehingut" Postimees, 03.02.1997 Eesti Ekspress. 18. juuni 2014, lk. 58. Biograafia ESBL-is
IT-süsteem

IT-juhistik ehk IT-süsteem (Insulated Terre, inglise k. IT-network) on elektrvõrgu juhistikusüsteem millel ükski juht ei ole ühendatud maaga (eraldustrafo sekundaarmähised on maast isoleeritud). Seda kasutatakse olukorras, kus ühe tööjuhi isolatsiooni rike (üksikrike) ei tohi veel kaasa tuua kogu toitesüsteemi väljalülitamist, näiteks haiglates. See süsteem aitab tagada katkestusteta toitepinge meditsiiniseadmetele. Paljudel juhtudel ei garanteeri see süsteem üksi elektriohutust. Elektrilöögiohu vähendamiseks kasutatakse ka kaitseväikepingel töötavat aparatuuri, mille tööpinge on 48 volti või madalam. Seda süsteemi kasutatakse ka sõjalaevadel jm, kus üksik isolatsioonirike ei tohi põhjustada elektrivarustuse katkemist või kus rike tuleb kõrvaldada ilma toidet väljalülitamata. IT-juhistiku elektritoide võib olla näiteks üldisest elektrivõrgust läbi trafo, eraldiseisvast generaatorist või akudest. Juhistikusüsteem TN-süsteem TT-süsteem Juhistikud (koostanud L. Soon) Technische Information Nr. 01; IT-Systeme Basis für eine zuverlässige Stromversorgung. Online (30. Märts 2012; PDF; 292 kB)
TT-süsteem

TT-juhistik ehk TT-süsteem (Terre Terre) on elektrijaotuse juhistikusüsteem, milles trafo keskpunkt ja neutraaljuht on alajaamas jäigalt maandatud ja tarbijate kestad on ühendatud kaitsejuhiga, mis on maandatud kohapeal. Kuna hoonest alajaamani puudub eraldi kaitsejuht (PE-juht), sisaldab rikkesilmus ka maapinna takistust ja üldjuhul on tema takistus suhteliselt suur. Kui faasijuhist tekib lühis kaitsemaandusjuhti (PE), siis Ohmi seaduse järgi läbib rikkega kohta ja maandust väike voolutugevus, mis ei pane liigvoolukaitset rakenduma. Seetõttu on tuleohu ärahoidmiseks ja inimeste ohutuse tagamiseks enamasti vältimatult vaja kasutada rikkevoolukaitselüliteid. TT-juhistiku süsteem on levinud mitmes Euroopa riigis (Prantsusmaa, Belgia jt). NSV Liidus oli see sisuliselt keelatud, seega vanades elektripaigaldistes siin üldjuhul seda ei esine. Uutes elektripaigaldistes pole tänapäeval TT-juhistiku süsteemi kasutamine Eestis keelatud. Juhistikusüsteem TN-süsteem IT-süsteem Juhistikud (koostanud L. Soon)
Eesti riigikord

Eesti Vabariik on parlamentaarne vabariik, kus on põhiseadusega kehtestatud võimude lahusus ja tasakaalustatus: seadusandlikku võimu kannab Riigikogu, täidesaatvat Vabariigi Valitsus ning kohtuvõimu kohtusüsteem eesotsas Riigikohtuga. Vabariigi President on Eesti riigipea ja mängib riigi kõrgeima esindaja ja võimuharude tasakaalustaja rolli, olles tavaliselt parteide ja päevapoliitika ülene. Kõrgeima võimu kandja Eestis on rahvas. Seda võimu teostatakse kahel viisil: Riigikogu valimistel ja rahvahääletustel. Eesti Vabariik on unitaarriik: sel on üksainus põhiseadus, ühtne õigussüsteem ning valitsemisorganite süsteem. Eestis ei ole autonoomseid haldusterritoriaalseid üksusi. Eesti poliitika Eesti seaduste ametlike lühendite loend
Tuukri tänav

Tuukri tänav on tänav Tallinna kesklinnas. Tuukri tänav algab Jõe tänavalt ja kulgeb üldiselt itta. Ta ristub Lootsi tänavaga vasakult, Aedvilja tänavaga paremalt, Tuukri põiguga paremalt ja Uus-Sadama tänavaga mõlemat kätt, olles nende suhtes peatee. Tänav lõpeb Tuukri ja Petrooleumi tänava ristmikul, kus Tuukri tänav läheb üle Nafta tänavaks. Tänava pikkus on 700 meetrit. Suuremate vihmasadude ajal on Tuukri tänaval üleujutused. Seda põhjustab asjaolu, et tänava kõrgus merepinnast on väga väike, alla kahe meetri, ja veel on raske sealt ära voolata. Veel mõnesaja aasta eest oli praeguse Tuukri tänava kohal meri. Alles 19. sajandi paiku muudeti madal merepõhi maismaaks, vedades sinna hulgaliselt täitepinnast. Ekspresskataloog 2005, lk. 35. Tallinna kaart automoto.ee foorumid: Tuukri tänav Arno Mikkor, FOTOD: üleujutus Ahtri ja Tuukri tänaval, Eesti Päevaleht, 19. juuli 2009 Lugeja pildid: uputus Tuukri tänaval tallinnapostimees.ee, 30. juuli 2011
Mario Echandi Jiménez

Mario José Echandi Jiménez (17. juuni 1915 San José – 30. juuli 2011 San José) oli Costa Rica diplomaat ja poliitik. 8. maist 1958 kuni 8. maini 1962 oli ta Costa Rica president. Mario Echandi Jiménez oli hariduselt jurist. Enne presidendiks saamist oli ta muu hulgas Costa Rica suursaadik Ameerika Ühendriikides, suursaadik ÜRO juures ja Ameerika Riikide Organisatsiooni juures. Ta oli aastatel 1950–1952 president Otilio Ulate Blanco valitsuses välisminister ning seejärel parlamendi liige. 1958. aastal valiti ta Rahvusliku Liidupartei (Partido Unión Nacional) kandidaadina presidendiks. Ta kandideeris presidendiks ka 1970. ja 1982. aastal, kuid ei osutunud valituks.
Eestimaa Talupidajate Keskliit

Eestimaa Talupidajate Keskliit (lühend ETKL) on Eesti mittetulundusühing, mis ühendab talupidajate liitusid, maamajanduslikke seltse ja -liitusid ning keskühistuid. Liit asutati 1989. aastal. Eestimaa Talupidajate Keskliit annab välja publikatsioone Eesti Talu ja Metsaleht ning valib aasta talu. Aastatel 1992–1996 andis liit välja ajalehte Eesti Maa. Koduleht
Tarbevesi

Tarbevesi on vesi mis tarvitatakse ära tootmises, toiduvalmistamises, põllumajanduses ja mida otse ei tagastata veekogudesse. Üldjuhul loetakse tarbeveeks ka vett, mida kasutatakse pesemiseks ja veekloseti loputamiseks. Tarbeveena on võimalik kasutada ka sademevett, näiteks vihmavett. Joogivesi Vihmavesi Heitvesi
Sademevesi

Sademevesi ehk sajuvesi on nii vihma kui ka lume või rahena taevast tulnud vesi, mis ei ole maapinnalt veel midagi kaasa võtnud. Sademevee eriliigiks on vihmavesi. Lume ja rahe sulamisel vabanevat vett nimetatakse sula- ehk sulamisveeks. Kanalisatsioonis voolavat sademevett, mis voolab ära asulast, nimetatakse valinguveeks. Sulamisvesi Vihmavesi Valinguvesi Keskkonnasõnaraamat 2004 [1] (vaadatud 31.07.2011)
Vihmavesi

Vihmavesi on sademevee eriliik, mis jõuab maapinnale vihmana. Vihmavett kogutakse ja seda saab kasutada tarbeveena. Maapinnale jõudnud vihmavesi muutub pinnaveeks. Sademevesi Pinnavesi
Olympic Entertainment Group

Olympic Entertainment Group AS on Eesti päritolu rahvusvaheline kasiinoettevõtete kontsern, mille tütarettevõtted tegutsevad kõigis Baltimaades, Slovakkias, Horvaatias ja Maltal. Varem ka Valgevenes, Poolas, Rumeenias ja Itaalias. Eestis tegutses Olympic Entertainment Groupi kontserni kuuluv Olympic Casino Eesti AS, Lätis Olympic Casino Latvia SIA ja Leedus Olympic Casino Group Baltija UAB. 2018. aastal toimunud ettevõtete ühinemise järel tegutsetakse Eestis Olympic Entertainment Group AS nime all. Ettevõtte juhatuse liikmed olid alates 1. oktoobrist 2009 Indrek Jürgenson ja alates 27. detsembrist 2010 Madis Jääger. Olympic Entertainment Groupi aktsiad olid noteeritud Tallinna börsil ja Varssavi börsil. Märtsis 2018 avaldati, et Odyssey Europe AS (Luxembourgi ettevõte Novalpina Capitali tütarettevõte) ostab Olympic Entertainment Groupi 288,4 miljoni euro eest. 2018. aasta novembris olid kõik aktsiad põhiaktsionäri Odyssey käes ning samal kuul lahkuti Tallinna börsilt. Börsilt lahkumisega kaasnes vaidlus ettevõtte väikeaktsionäridega nende osaluse eest makstud hinna üle, kus esimese astme kohtuotsust oodatakse 2024. aasta septembris. Ettevõtte suurim osalus kuulus enne seda valdusettevõtete kaudu Armin Karule, kes müüs oma osaluse maha 2018. aastal. Olympic Entertainment Group avas 2010. aastal Eesti esimese Eestis legaalse internetikasiino, mis toona kandis nime Olympic-Online. Pakutavate teenuste hulka kuulus nii internetikasiino kui ka internetipokker. 2013. aasta augustis uuendati kaubamärki ning uueks nimeks sai Olybet. Teenuste hulka lisandus ka spordiennustus. https://www.olympic-casino.com/en Olympic Entertainment Group: Ettevõttest[alaline kõdulink]. Teave Tallinna börsi kodulehel, 31.07.2011. OEG Eesti, Läti ja Leedu kasiinoettevõtete 2011. aasta 1. poolaasta ja 2. kvartali auditeerimata hasartmängutulud. Börsiteade, 15.07.2011. (Kasutatud 31. juulil 2011.) Äriregistri teabesüsteem. (Kasutatud 31. juulil 2011.) "OEG kaotas vahekohtus Tallinna börsile" Äripäev, 9. november 2018 "Homme on OEG viimane päev börsil" Äripäev, 15. november 2018 "Kohus teeb lõpuks otsuse Olympicu väikeaktsionäride hüvitise osas" ERR, 10. juuli 2024 "Olympic EG aktsia kütab veel aastaid pärast ülevõtmist kirgi. Armin Karu müüs heal ajal" Delfi Ärileht, 27. detsember 2020 [1] Olympic Entertainment Groupi nõukogu esimees Armin Karu nimetas tänast päeva nii ettevõtte kui Eesti jaoks ajalooliseks, kuna tegevust alustas Eesti esimene legaalne online-kasiino. [2]OlyBet – online kasiino e-Äriregister – OLYMPIC ENTERTAINMENT GROUP AS Teave Olympic Entertainment Groupi kohta Tallinna börsi kodulehel Ettevõtte taustainfo - Inforegister andmebaas Olympic müüakse odavalt maha Äripäev, 19. märts 2018
Vesineitsik

Vesineitsik (Calopteryx) on putukate perekond, mis kuulub kiililiste seltsi ja vesineitsiklaste sugukonda. Perekonda kuulub 26 liiki. Eestis elab neist kaks liiki: Calopteryx virgo – harilik vesineitsik C. splendens – vööt-vesineitsik
Ungarlased

Ungarlased (ungari keeles magyarok, eesti keeles ka madjarid) on soome-ugri rahvas Ungaris ja selle naaberriikides, kõnelevad soome-ugri keelte ugri rühma kuuluvat ungari keelt. Aastatel 895–896 ületasid ungarlased Karpaadid ja jõudsid oma praegustele asualadele. Ungarlaste üldarv maailmas on 13,2–14,5 miljonit. Ungarlased moodustavad enamuse Ungari rahvastikust. Tänapäeval jääb osa traditsioonilisest ungarlaste asualast Slovakkia, Serbia (Vojvodina), Rumeenia (Transilvaania) ja Ukraina (Taga-Karpaatia) territooriumile. Eestis elas 2011. aasta rahvaloenduse andmetel 165 ungarlast, neist Tallinnas 63. 2021. aasta rahvaloenduse andmetel elas Eestis 380 ungarlast (208 meest ja 172 naist). Neist 279 emakeel oli ungari keel ja 103 olid Eesti kodanikud. Ungari ajalugu Ungari vürstiriik Ungari kuningriik Ungari mütoloogia Ungari sümboolika Seekäid Csángód Eesti ungarlased Päring Statistikaameti andmebaasist Statistika andmebaas.RL21442: RAHVASTIK, 31. DETSEMBER 2021 | Aasta, Elukoht, Sugu, Vanuserühm, Rahvus, Kodakondsus ning Emakeel
Kulter

Kulter loodi iseseisva klubina Eesti Muinsuskaitse Seltsi juurde 11. septembril 1989. Nimi on tuletatud sõnapaarist "kultuur ja tervis". Klubi eesmärk oli taastada Eesti Kaitseliit ning turvata Eesti Muinsuskaitse Seltsi ja teisi suuremaid rahvaüritusi nagu president Konstantin Pätsi säilmete ümbermatmine ja Eesti Kongressi valimised, samuti ruume nagu Eesti Komitee kontor ja telemaja. Klubi kuulus kollektiivselt Kodukaitsesse ja oli Kaitseliidu taasasutaja Järvakandis (17.02.1990). Kulter korraldas uute liikmete värbamiseks perepäevi. Klubi esimees Ülo Lomp käis asutustes ja ülikoolides esinemas loengutega, et kutsuda inimesi ühinema loodava Kaitseliidu ja Kulteriga. Kulteri liikmed tegelesid regulaarselt enesekaitsetreeningutega Tallinna 8. Keskkoolis, kus klubi korraldas 16.-17. juunil 1990 esimese Eesti Kaitseliidu kokkutuleku ning tähistas sellega võidupäeva. Kutsutud olid nii Kodukaitse kui ka Kaitseliidu liikmed. Eesmärgiks oli Kaitseliidu ja Kodukaitse vaheliste vastuolude silumine. Esimesel päeval olid spordivõistlused ja pidulik õhtu, teisel päeval oli konverents. Kohal olid Kodukaitse juhid eesotsas Andrus Ööveliga. Kaitseliidu poolt olid kohal mitme malevkonna esindajad. Kulteri liige oli ka Lembit Kolgi juhitud karatekool Lembitu. Kulter oli abiks 2005. aastal avaldatud raamatu "Eesti Vabadussõda koolipoiste silmade läbi" kirjastamisel ja levitamisel.
James Macpherson

James Macpherson (gaeli keeles Seumas MacMhuirich või Seumas Mac a' Phearsain; 27. oktoober 1736 – 17. veebruar 1796) oli šoti kirjanik ja poliitik, keda tuntakse peamiselt tema kirjutatud "Ossiani laulude" järgi. Ossian Selle artikli kirjutamisel on kasutatud ingliskeelset artiklit en:James Macpherson seisuga 31.07.2011.
Aktuaar

Aktuaar on kindlustusmatemaatik. Igal Eesti kindlustusseltsil peab olema vastutav aktuaar. Eesti aktuaarid on ühinenud Eesti Aktuaaride Liitu. Eesti Aktuaaride Liidu koduleht
Wikimedia Foundation

Wikimedia Foundation ehk Wikimedia Sihtasutus (WMF) on Ameerika mittetulunduslik fond, mille peakorter asub San Franciscos California osariigis USA-s ning mis on rajatud 2003. aastal USA Florida osariigi seaduste alusel, kus organisatsioon algselt paiknes. WMF haldab mitut veebipõhist koostööprojekti, mis põhinevad vikidel. Nende seas on Wikipedia, Wiktionary, Wikiquote, Wikibooks, Wikisource, Wikimedia Commons, Wikispecies, Wikinews, Wikiversity, Wikidata, Wikivoyage, Wikimedia Incubator ja Meta-Wiki. Suurim neist, Wikipedia, on maailma kümne enim külastatud veebilehe seas. Fondi loomisest teatas ametlikult 20. juunil 2003 Jimmy Wales, üks Wikipedia kaasasutajaist, kes varem juhtis Wikipediat oma ettevõtte Bomis kaudu. 2016. aasta algul töötas sihtasutuses umbes 300 inimest. Peamiselt tegeleb WMF projektide tehnilise ja juriidilise külje ning rahastamisega, sekkudes sisusse ülimalt harva ja peamiselt üldise poliitika kujundamise kaudu. Sihtasutust juhib kümneliikmeline nõukogu: Vikipeedia asutaja Jimmy Wales, 2 haruorganisatsioonide valitud esindajat, kolm kogukonna esindajat ja neli liiget, kelle määrab ülejäänud nõukogu eksperditeadmiste alusel. 2016. aasta 15. jaanuaril kuulusid nõukokku Patricio Lorente, Alice Wiegand, Kelly Battles, Frieda Brioschi, Arnnon Geshuri, Dariusz Jemielniak, Guy Kawasaki, Denny Vrandečić ja Jimmy Wales. Lisaks mitmekeelsele üldentsüklopeediale Vikipeediale (inglise keeles Wikipedia) majandab sihtasutus mitmekeelset sõnastikku ja tesaurust Wiktionary, tsitaadientsüklopeediat Wikiquote, igas keeles lähtetekstide andmebaasi Wikisource ja õpilastele suunatud e-raamatute kogu (milles on õpikud ja autoriõiguseta annoteeritud raamatud) Wikibooks. Wikijunior on Wikibooksi alamprojekt, mis tegeleb lasteraamatutega. Allnäidatud alguspäevadel rajati projektide ametlikud domeenid ning käivitati beetaversioonid; esialgseid testiversioone teistes domeenides ei ole arvestatud. 2017. aastaks oli Wikimedia Foundationi ainus suletud ja kustutatud vikiprojekt 11. septembril 2001 toimunud terrorirünnakute järel loodud mälestusviki "September 11 Memorial wiki". "Top 500". Alexa. Originaali arhiivikoopia seisuga 24.12.2008. Vaadatud 4.12.2007. Rupert Neate "Wikipedia founder Jimmy Wales goes bananas" The Daily Telegraph, 07.10.2008 (vaadatud 25.10.2009) "Entsüklopeedia tohutu fänkond hakkas Bomist sedavõrd kurnama, et hr Wales ja kaasasutaja Larry Sanger leiutasid uue radikaalse rahastusmudeli: heategevuse kaudu." Jimmy Wales "Wikipedia English mailing list message" 20.06.2003 Wikipedia turns 15-year-old, gets new source of cash Times of India/AP, 15. jaanuar 2015 Board of Trustees, Wikimedia Foundation, vaadatud 15. jaanuaril 2016
Led Zeppelin II

"Led Zeppelin II" on ansambli Led Zeppelin teine stuudioalbum. See ilmus 1969. aasta oktoobris. "Whole Lotta Love" John Bonham/Willie Dixon/John Paul Jones/Jimmy Page/Robert Plant (5:34) "What Is and What Should Never Be" Page/Plant (4:47) "The Lemon Song" Bonham/Burnett/Jones/Page/Plant (6:20) "Thank You" Page/Plant (4:47) "Heartbreaker" Bonham/Jones/Page/Plant (4:15) "Living Loving Maid (She's Just a Woman)" Page/Plant (2:40) "Ramble On" Page/Plant (4:35) "Moby Dick" Bonham/Jones/Page (4:25) "Bring It On Home" Page/Plant/Dixon (4:19)
Igavene haud

"Igavene haud" ("Into Eternity") on taani režissööri Michael Madseni 2010. aastal valminud dokumentaalfilm Olkiluoto tuumaelektrijaama juurde rajatavast tuumajäätmete hoidlast Soomes Rauma linna lähedal Olkiluoto saarel. Onkalo tuumajäätmete hoidla on umbes 500 m sügavusel asuv maa-alune hoidla. Film võtab erilise tähelepanu alla küsimuse, kuidas tuleks see ohtlik paik tähistada, et tähis oleks arusaadav saja tuhande aasta jooksul (ükski keel teatavasti nii kaua ei kesta). Film on tuumajaama suhtes kriitiline ja aus. Film ise vaadatavana.
SSID

SSID (Service Set IDentifier) on võrgunimi(mestiident) traadita võrgus(IEEE 802.11), mida peavad kasutama kõik antud võrgus tegutsevad seadmed. SSID kujutab endast 32-baidist tõstutundlikku tekstijada, mis tavaliselt sisaldab seadme valmistanud firma nime. SSID nimi lisatakse kõigile antud võrgus liikuvatele andmepakettidele, vt NAT.